ΑΖΙΡΑΦΑΗΛ
Παρακαλούμε κλείστε και δοκιμάστε αργότερα.
Είστε ο ιδιοκτήτης του καταστήματος;
Σου φαίνομαι για βιβλιοπώλης;
Αζίραφαηλ!
Αζίραφαηλ, πού στο καλό είσαι, ηλίθιε;
Δεν μπορώ να σε βρω!
Αζίραφαηλ, για όνομα του Θεού...
Για όνομα του Σατανά...
Για κάποιου το όνομα, πού είσαι;
Σ' έχασα.
Κάποιος σκότωσε τον καλύτερό μου φίλο!
Καθάρματα!
Όλοι σας!
ΟΙ ΩΡΑΙΕΣ ΚΑΙ ΑΚΡΙΒΕΙΣ ΠΡΟΦΗΤΕΙΕΣ ΤΗΣ ΑΓΚΝΕΣ ΝΑΤΕΡ
Ο κόσμος είναι κακός, μα μπορούμε να τον διορθώσουμε.
Και δεν πειράζει που εσείς δεν είστε πια φίλοι μου.
Έχω καλύτερους, που δεν θα τους φτάνατε ποτέ.
Οι νέοι μου φίλοι θα συναντηθούν σύντομα.
Θα έρθουν εδώ και τότε θα τα φτιάξουμε όλα καλύτερα.
ΚΑΛΟΙ ΟΙΩΝΟΙ
Ο Κρόουλι είχε χάσει τον Αζίραφαηλ
κι ο κόσμος θα τελείωνε σε λίγες ώρες.
Ήταν γραμμένος στα μαύρα κατάστιχα της Κόλασης.
Όχι πως υπάρχουν κι άλλα, δηλαδή.
Δεν πρέπει να πετάω σκουπίδια, έτσι;
Μάλλον πρέπει, όμως. Δαίμονας είμαι, στην τελική.
Όχι πως κρατάει κανείς λογαριασμό τώρα πια.
Κύριε Σάντγουελ;
Μα τι πάθατε;
Πώς θα αντιδρούσες αν σου έλεγα
ότι τούτο δω το χέρι μόλις εξόρκισε και εξαφάνισε έναν δαίμονα;
Θα έλεγα ότι κάποιος πρέπει να περάσει μέσα
και να πιει ένα ωραίο φλιτζάνι τσάι.
Μα ο νεαρός Νιουτ είναι ακόμα εκεί έξω.
Σκλάβος σε παγανιστικά κόλπα και λάγνα σκοτεινά τεχνάσματα.
Μπορεί να έχει γυναίκες εκεί!
Ε, καλά τώρα...
Δεν γίνεται να μείνετε εδώ,
επειδή τώρα θα 'ρθουν η κυρία Όρμοροντ και οι άλλοι.
Μπείτε εδώ και ξαπλώστε λίγο να ξεκουραστείτε.
Δεν μπορείτε να βοηθήσετε τον νεαρό Νιουτ σ' αυτήν την κατάσταση.
Ναι.
Θα ξαπλώσω λιγάκι.
Κανείς δεν έχει καταφέρει κάτι τέτοιο.
Ούτε ο Χόπκινς ούτε ο Σίφτινγκς
ούτε ο Ντάλριμπλ.
Είμαι το απόλυτο όπλο.
Ο εκλεκτός για το τέλος του κόσμου.
Τι σόι μέρος είναι αυτό;
Εσύ! Άργησες.
Ναι!
Βασικά...
δεν ήταν... να έρθω εδώ...
ακόμα.
Έχω κάποιες εκκρεμότητες... στη Γη.
Αζίραφαηλ, έτσι;
Τάγμα: Αρχή. Άγγελος της ανατολικής πύλης.
Όλη η διμοιρία σου εσένα περιμένει.
Αζίραφαηλ.
Κάτι μου θυμίζει το όνομα... Γιατί;
Ένα λεπτό.
Αζίραφαηλ.
Είχες χρεωθεί μία...
Μία πύρινη ρομφαία, το ξέρω. Δεν φταίω εγώ.
Εκείνη τη μέρα είχε τις κακές Του.
Είχες χρεωθεί κι ένα σώμα. Πού είναι;
Φοβάμαι ότι δεν είχα προετοιμαστεί
να μπω στην πύλη τηλεμεταφοράς.
Κι έτσι το σώμα... αποσωματοποιήθηκε.
Αποσωματοποιήθηκε;
Ήταν 6.000 ετών.
Τα μετράω όταν τα παραδίδω,
τα μετράω όταν τα παραλαμβάνω.
Κι εμφανίζεσαι εσύ,
αργοπορημένος για τον Αρμαγεδδώνα,
χωρίς πύρινη ρομφαία,
χωρίς καν σώμα, θλιβερή ντροπή των αγγέλων!
Μάλλον αυτό είμαι.
Θέλω να πω ότι...
δεν έχω καμία πρόθεση να πολεμήσω σε κανέναν πόλεμο.
Μην είσαι δειλός!
Πήγαινε αμέσως στη θέση σου
και δεν θα πω τίποτα για το σώμα που αποσωματοποίησες.
Τη ρομφαία θα την εκπέσουμε από τον ουράνιο μισθό σου.
Ήμουν στη μέση μιας σημαντικής δουλειάς.
Απαιτώ να επιστρέψω!
Χωρίς σώμα;
Αυτό είναι γελοίο.
-Είναι; -Προφανώς.
Τι θα κάνεις; Δεν κυριεύουμε σώματα.
Οι δαίμονες το κάνουν αυτό.
Δεν είσαι δαίμονας. Είσαι άγγελος.
Μα τι...
Για πού το 'βαλες;
Πώς γίνεται η πλοήγηση;
-Λοιπόν. -Φύγε από κει!
Θα τα βρω όλα...
στην πορεία.
Τι κοιτάτε εσείς;
Δεν ξέρετε ότι έχουμε πόλεμο;
Οι φίλοι μου έρχονται. Θα φτιάξουμε έναν κόσμο μόνο για μας.
Θα ξεφορτωθούμε κάθε τι ανόητο και θα αρχίσουμε από την αρχή.
Δεν θα 'ναι τέλεια;
Πείτε κάτι.
Πρέπει να πείτε κάτι!
Σας ζητάω να πείτε κάτι!
Σταματήστε! Μην κλαίτε. Έχει πλάκα αυτό!
Περνάμε καλά. Είναι η καλύτερη μέρα απ' όλες!
Πρέπει να χαμογελάτε! Μπορώ να το κάνω να συμβεί!
Χαμογελάστε!
Αυτό ήταν...
Θέλω να πω...
αυτό ήταν...
Το ξέρεις ότι ποτέ δεν είχα...
Ήταν η πρώτη μου φορά.
Ούτε μου πέρασε απ' το μυαλό.
Δεδομένου ότι ο κόσμος τελειώνει,
μήπως να το επαναλάβουμε;
Δεν έχουμε χρόνο.
Κι η Άγκνες μίλησε μόνο για μία φορά.
Μη μου πεις.
Δηλαδή... Δεν μπορεί να το πρόβλεψε αυτό.
"Εμπρός, μικρέ. Η τύχη μαζί σου".
"Ανάθεμα, απόγονή μου,
"ελπίζω να είναι όμορφος και με ρωμαλέο..."
-Αν είναι δυνατόν. -Ντύσου.
Βρίσκουμε αυτόν τον Άνταμ και μετά...
τον σταματάμε;
Δεν είμαι σίγουρη πια.
Η Άγκνες δεν λέει κάτι τέτοιο.
Και να υπάρχει κάρτα με οδηγίες,
δεν ξέρω ποια είναι.
Τι θα πει, "Η Άγκνες δεν λέει κάτι τέτοιο";
Δεν κάνεις ποτέ κάτι με δική σου πρωτοβουλία;
Να δεις πώς θα πάει;
Όχι πράγματα που είναι σημαντικά.
Και έχουμε μόνο γύρω στη μία ώρα. Μετά θα είναι πολύ αργά για όλους.
Δεν θέλω να σπαταλήσω ούτε δευτερόλεπτο. Βιάσου.
Μην αφήνεις μια μάγισσα 400 ετών να σου λέει τι να κάνεις.
Έχω περάσει μια ζωή ψάχνοντας
τι ήθελε η Άγκνες να κάνω.
Και δεν με απογοήτευσε ποτέ.
Κάποιες φορές είμαι εγώ ανάξιά της.
Άλλο ένα!
Ποτέ δεν ζήτησα να είμαι δαίμονας.
Εγώ κοίταζα τη δουλίτσα μου, και μια μέρα...
για δες, ο Λούσιφερ και τα παιδιά!
Τελευταία το φαγητό δεν ήταν και τόσο καλό...
Δεν είχα και κάτι να κάνω εκείνο το απόγευμα.
Πριν το καλοκαταλάβω, κάνω ελεύθερη βουτιά ενός εκατομμυρίου ετών φωτός,
σε μια λίμνη με θείο που κοχλάζει.
Αζίραφαηλ;
-Είσαι εδώ; -Καλή ερώτηση.
Δεν είμαι βέβαιος. Πρώτη φορά το κάνω αυτό.
-Μπορείς να με ακούσεις; -Φυσικά.
Φοβάμαι ότι τα έκανα μαντάρα.
Πήγες στον Άλφα του Κενταύρου;
Μπα, άλλαξα γνώμη.
Γίνανε διάφορα.
Έχασα τον καλύτερό μου φίλο.
Λυπάμαι γι' αυτό.
Άκου. Στο βιβλιοπωλείο μου υπάρχει ένα βιβλίο που θέλω να βρεις.
Το βιβλιοπωλείο σου δεν υπάρχει πια.
Λυπάμαι πολύ. Κάηκε.
Ολοσχερώς;
Ναι. Ποιο βιβλίο ήταν;
Αυτό που ξέχασε η κοπέλα με το ποδήλατο.
-Οι Ωραίες και Ακριβείς Προφητείες της... -Άγκνες Νάτερ!
-Ναι, το πήρα! -Το έχεις;
-Κοίτα, σουβενίρ! -Άνοιξέ το. Έχω σημειώσεις.
Όλα θα τα βρεις εκεί. Όνομα του αγοριού, διεύθυνση...
Τα πάντα. Τα ανακάλυψα όλα.
Όπου και να 'σαι, θα σε βρω. Πού είσαι;
Στην ουσία δεν είμαι πουθενά. Όχι ακόμα.
Έχω αποσωματοποιηθεί.
Πρέπει να πας στην αεροπορική βάση του Τάντφιλντ.
Γιατί;
Η συντέλεια του κόσμου. Εκεί θα γίνουν όλα.
Και μάλιστα σύντομα. Κι εγώ εκεί θα πάω.
Απλώς πρέπει να βρω ένα σώμα-υποδοχέα.
-Είναι απρόσμενα δύσκολο. -Ας μη μιλήσω καλύτερα.
Θέλω ένα σώμα.
Κρίμα που το δικό σου αποκλείεται.
Άγγελος, δαίμονας...
-θα ανατιναζόταν. -Ναι.
Τα λέμε στο Τάντφιλντ.
Αλλά πρέπει να κουνηθούμε λιγάκι.
-Τι; -Τάντφιλντ... αεροπορική βάση.
Αυτό το άκουσα. Το "κουνηθούμε" εννοώ.
Περάστε όλοι οι κυνηγοί της σοφίας.
Αλλά μόνο αν είστε έτοιμοι να τραβήξετε το πέπλο
και να λάβετε τη γνώση από εκείνους που έχουν φύγει.
Είμαστε εδώ για να λάβουμε τη γνώση από εσάς, μαντάμ Τρέισι.
Θαυμάσιος καιρός για τη σεάνς μας.
Μήπως ζητήσατε εσείς αυτόν τον καιρό, με τις δυνάμεις σας;
Όχι, καλή μου.
Μας περιμένουν.
Ο Ρον μας και τα πνεύματα. Μας περιμένουν.
Κι εμείς ανυπομονούμε να ακούσουμε αυτά που έχουν να μας πουν,
αφού πρώτα κάνουμε τις προσφορές μας.
Ο Αζίραφαηλ έπρεπε να βρει έναν υποδοχέα.
Κι οι Τέσσερις Καβαλάρηδες έπρεπε να συναντηθούν για την τελική επέλαση.
Σκοπός της επίσκεψής σας στο ΗΒ;
Πάω εκεί που αρχίζει το τέλος του κόσμου.
Καλή διασκέδαση.
Τέσσερα φλιτζάνια τσάι. Το ένα μαύρο.
Κι ένα σάντουιτς με τυρί.
Καθίστε και σας τα φέρνω.
Τέσσερις είστε;
Όχι ακόμα. Περιμένω κάτι φίλους.
Καλύτερα περιμένετε μέσα.
Έξω γίνεται της κολάσεως.
Όχι ακόμα.
Πόλεμε.
Καιρούς και ζαμάνια.
Λιμέ.
Μου φαίνεται παράξενο που συναντιόμαστε όλοι.
Παράξενο;
Περάσαμε τόσες χιλιάδες χρόνια,
περιμένοντας τη μεγάλη μέρα. Να που έφτασε.
Μας προσμένει καταιγίδα.
Καμιά ιδέα για την απόσταση;
Εκατόν εξήντα χιλιόμετρα.
Για κάποιον λόγο περίμενα πιο πολλά.
Δεν έχει σημασία το ταξίδι, αλλά ο προορισμός.
Κανένα νέο από αυτόν;
Πότε έφτασες;
Δεν έφυγα ποτέ.
Το τσάι σου κρυώνει, αφέντη.
Πέρασε πολύς καιρός.
Μα ήρθε η ώρα της επέλασης.
Ναι. Η ώρα έφτασε.
Αρχίζει η επαφή.
Κανένας λόγος ανησυχίας.
Απλώς φτιάχνει μια γέφυρα προς την άλλη πλευρά.
Σύντομα θα φανεί το πνεύμα-οδηγός της.
Εδώ είσαι, πνεύμα-οδηγέ μου;
Μπιγκόρα...
εγώ είμαι.
Η μικρή Κολίν Ο'Λίρι.
Η Κολίν πέθανε στο Δουβλίνο το 1746, σε ηλικία εννιά ετών.
Είχε πνευματιστικό χάρισμα.
Κολίν. Γεια σου, καλή μου.
Είναι μαζί σου ο Ρον;
Έχω πάρα πολλά να του πω.
Η Κολίν θέλει να μάθει
αν υπάρχει εδώ κάποιος κύριος Σκρόγκι.
Αυτό είναι το όνομά μου.
Μάλιστα. Η Κολίν θέλει να μάθει
αν ξέρατε ποτέ κάποιον με το όνομα...
-Τζον. -Όχι.
-Μπορεί να είναι και Τζιμ. -Όχι.
-Τομ; -Όχι.
-Στιβ; -Όχι.
-Ντέιβ; -Ήξερα έναν Ντέιβ από το Χέμελ Χέμπστιντ.
Ναι! Αυτό λέει κι αυτός. Από Χέμελ Χέμπστιντ.
Θέλει να σας πει πως περνάει πολύ καλά στην άλλη πλευρά.
Τον είδα τις προάλλες με τον σκύλο του και μου φάνηκε απολύτως υγιής.
Οι άνθρωποι φεύγουν ξαφνικά. Σαν τη μάνα μου.
Η μάνα σου καλά θα κάνει να περιμένει τη σειρά της, Τζούλια Πέτλεϊ.
Εφτά χρόνια έρχομαι εδώ. Προηγούμαι λόγω παλαιότητας.
Να πεις στον Ρον μου...
-Ο Ρον μας είναι; -Όχι, είναι κάτι αληθινό.
-Ρον; Εσύ είσαι; -Ρον;
Όχι Ρον. Σίγουρα όχι.
Θέλω να μιλήσω στον Ρον Όρμοροντ.
Κοντούλης, με αρχή φαλάκρας.
Μπορείς να με συνδέσεις, παρακαλώ πολύ;
Πράγματι, φαίνεται να υπάρχει ένα πνεύμα
με αυτά τα χαρακτηριστικά, που προσπαθεί να μας μιλήσει.
Πολύ καλά.
Θα σας συνδέσω, αλλά πρέπει να είστε σύντομη.
Αγωνίζομαι να αποτρέψω την Αποκάλυψη.
Εντάξει.
Το φεγγαρόφωτο σου πάει πολύ...
Γεια σου, Μπρέντα.
Ρον;
Τι...
Ακούγεσαι σαν...
εσένα.
Μα εγώ είμαι, Μπρέντα.
Κάνει κρύο εδώ.
Λοιπόν, το περασμένο σαββατοκύριακο πήγα στον γάμο της Κρίσταλ μας.
Η μεγάλη κόρη της Τρέισι μας.
Κι αρχίζουν να σερβίρουν κορεάτικα.
Εμένα μ' αρέσουν τα αστεία, όπως σε όλες.
-Μπρέντα! -Τώρα φτάνω στο καλύτερο.
Κρατάω, λοιπόν, ψηλά το κίμτσι και λέω,
"Τι περιμένετε να το κάνω αυτό;"
Και τότε, χωρίς να φιλοτιμηθεί καν να ντραπεί...
-Μπρέντα! -Ναι, Ρον;
Ποτέ δεν μου άφηνες το περιθώριο
να σταυρώσω κουβέντα όσο ήμασταν παντρεμένοι!
Και τώρα είμαι νεκρός!
Μόνο ένα πράγμα θέλω να σου πω!
Ποτέ δεν μου έχεις ξαναμιλήσει έτσι.
Ρον, μην ξεχνάς ότι έχεις θέμα με την καρδιά σου.
Δεν έχω καν καρδιά πια!
-Και κάτι ακόμα, Μπρέντα. -Ναι, Ρον;
Σκάσε πια!
Δεν ήταν συγκινητικό;
Λοιπόν... χάρηκα πολύ που σας γνώρισα.
Έξω.
Η παράσταση τελείωσε.
Έχω να σώσω τον κόσμο. Ας μη χαζολογάω.
Πολύ καλή σχέση ποιότητας-τιμής. Απολαυστικό.
Χαίρομαι που σας άρεσε.
1 ΩΡΑ ΚΑΙ 43 ΛΕΠΤΑ ΓΙΑ ΤΟ ΤΕΛΟΣ ΤΟΥ ΚΟΣΜΟΥ
Ο Κρόουλι έχει κολλήσει σε μποτιλιάρισμα,
φεύγοντας από το Λονδίνο για να βρει τον Άνταμ.
Είναι πλέον επίσημο.
Το μεγαλύτερο μποτιλιάρισμα στην ιστορία της Αγγλίας.
Γιατί;
Αυτό που έκανες με τον Μ25 ήταν μια λάμψη δαιμονικής ευφυΐας, καλέ μου.
Αχ, όχι.
Το μποτιλιάρισμα προκαλείται από προβλήματα στον Μ25,
τον περιφερειακό του Λονδίνου.
Ο Κρόουλι είχε μεγάλη συμβολή στον σχεδιασμό του Μ25,
πίσω στη δεκαετία του 1970.
Χάρη σε τρία χακαρίσματα υπολογιστών,
επιλεγμένες δωροδοκίες,
και τη νυχτερινή μετακίνηση μερικών σημαδιών,
ο περιφερειακός αυτοκινητόδρομος Μ25, που υποτίθεται ότι θα ήταν κάπως έτσι,
στην πραγματικότητα, όταν ολοκληρωθεί το 1986,
θα έχει αυτήν την όψη,
που αντιστοιχεί στην τρομερή σφραγίδα οντέγκρα,
στη γλώσσα του Σκοτεινού Ιερατείου της Αρχαίας Μιου.
"Οντέγκρα" σημαίνει "Δόξα στο Μέγα Θηρίο, Αφανιστή των Κόσμων".
Να ακούσω μερικά "γιούπι";
Όταν κατασκευαστεί, τα μουρμουρητά εκατομμυρίων αυτοκινητιστών
θα λειτουργούν σαν το νερό στους τροχούς προσευχής,
σχηματίζοντας μια απέραντη ομίχλη Κακού χαμηλών οκτανίων,
που θα τυλίγει μέσα της ολόκληρο το Λονδίνο.
Ναι, δούκα Χάστουρ;
Τι είναι οι υπολογιστές;
Και τι ακριβώς προτείνεις να κάνουμε γι' αυτό;
Δεδομένων των συνθηκών,
και οι δύο οφείλουμε να είμαστε ιδιαίτερα ευέλικτοι.
Πάρε τα χέρια σου από πάνω της...
-Πού είναι; -Ποιος;
Μια αδερφή από τον νότο. Άκουσα τα χυδαία υπονοούμενά του.
Όχι απλώς "μια" αδερφή από τον νότο, λοχία.
"Η" αδερφή από τον νότο.
Δαίμονα!
Ξέρεις τι είναι αυτό;
Τέσσερα δάχτυλα, ένας αντίχειρας.
Βγες από αυτήν την καλή γυναίκα, πριν σε εκτοξεύσω στη Δευτέρα Παρουσία!
Αυτό είναι το πρόβλημα, κύριε Σάντγουελ.
Η Δευτέρα Παρουσία.
Πλησιάζει.
Αυτό μου εξηγούσε μόλις ο κύριος Αζίραφαηλ.
Ελάτε να πιείτε ένα ωραίο φλιτζάνι τσάι
και να τον ακούσετε.
Καθώς ο Άνταμ αποκτούσε τη δύναμή του,
ο κόσμος τον καλωσόριζε με τρόπους που ούτε καν ο Κρόουλι δεν περίμενε.
Δεν μπορώ να κρατηθώ.
Κι αν ξεκολλήσει κι αρχίσουμε να προχωράμε;
Είμαστε στον Μ25.
Δεν κάνεις το ψιλό σου στη μέση του δρόμου.
Κι όμως, αυτό θα κάνω.
Δόξα στο Μέγα Θηρίο.
Τι είπες, Χόρας;
Δόξα στο Μέγα Θηρίο, Αφανιστή των Κόσμων.
Δόξα στο Μέγα Θηρίο, Αφανιστή των Κόσμων...
Ο Μ25 είχε μετατραπεί, αναπάντεχα,
σε ένα φλεγόμενο, μαγικό δαχτυλίδι φωτιάς, που περικύκλωνε το Λονδίνο.
Κανείς δεν έμπαινε, κανείς δεν έβγαινε.
Ο Κρόουλι τον είχε φτιάξει και τώρα ήταν παγιδευμένος μέσα του.
Μάλιστα. Ο Μ25 είναι ένα αδιαπέραστο φλεγόμενο δαχτυλίδι κολάσεως,
κι εγώ είμαι η αιτία.
Έλα, Τάντφιλντ.
Συμβουλεύουμε τους αυτοκινητιστές να αποφεύγουν τον περιφερειακό Μ25,
διότι, σύμφωνα με εκπρόσωπο του Υπουργείου Μεταφορών,
"Φλέγεται ή κάτι τέτοιο".
Τι μπορεί να σημαίνει αυτό;
Ξέρω πού είναι ο Αντίχριστος.
-Κύριε Μπιγκς... -Ναι;
Σας καλώ για ένα τροχαίο ατύχημα
στο οποίο είχατε εμπλοκή, χωρίς δική σας ευθύνη.
Γαμώτο.
ΕΒΓΑΛΑ ΕΝΑΝ ΑΠΟ ΤΗΝ ΜΠΑΝΙΕΡΑ! ΜΕ ΒΡΙΖΕΙ!
ΕΠΙΣΚΟΠΗΣΗ ΚΛΗΣΗΣ ΟΝΟΜΑ: ΚΥΡΙΟΣ ΜΠΛΟΡ
-Εμπρός. -Κυρία Μπλορ;
Τι θέλετε;
Σας καλώ για ένα τροχαίο ατύχημα όπου εμπλακήκατε πρόσφατα.
Δικαιούστε αποζημίωση.
Για όνομα του Θεού.
ΑΛΛΟΣ ΕΝΑΣ ΤΕΖΑ!
ΟΝΟΜΑ: ΑΝΤΟΝΙ ΚΑΟΥΛΙ
Ναι;
Γεια σας, κύριε Κάουλι.
Σας καλούμε για ένα ατύχημα που είχατε.
Δεν ήταν ατύχημα, Λίζα. Και δεν είμαι ο Κρόουλι.
Πώς ξέρετε το όνομά μου;
Ξέρω πολλά πράγματα, Λίζα.
Θα έπρεπε να σε ευγνωμονώ που με απελευθέρωσες. Σωστά;
Να σε ευχαριστήσω προσωπικά και να γνωρίσω τις φίλες σου.
Κλείνω το τηλέφωνο.
Πολύ αργά.
Το χρειαζόμουν αυτό.
Ωραία.
Ώστε υπάρχει Αντίχριστος;
Ο Αντίχριστος ζει και βρίσκεται στη Γη τώρα που μιλάμε, λοχία.
Θα φέρει τον Αρμαγεδδώνα.
Είμαι βέβαιος πως αντιλαμβάνεστε ότι η επικείμενη συντέλεια του κόσμου
είναι κάτι που κανένα λογικό άτομο δεν θα επέτρεπε.
-Πράγματι. -Καλά τα λέω;
-Αμέ! -Ο Αντίχριστος
πρέπει να πεθάνει, λοχία Σάντγουελ.
Κι εσείς... είστε ο κατάλληλος άνθρωπος για να το αναλάβει.
Δεν είμαι και τόσο σίγουρος.
Οι Κυνηγοί Μαγισσών σκοτώνουν μόνο μάγισσες.
Θα έχετε σκοτώσει πολλές.
Καλά τώρα, τα πρώτα χρόνια.
Αυτός ο Αντίχριστος που λες, πόσες ρώγες έχει;
Μιλιούνια.
Ρώγες με τη σέσουλα.
Ρώγες παντού.
Είμαι ο άνθρωπός σου.
Και τώρα, λοχία, τι όπλα διαθέτετε;
Ιδού.
Κάτι πιο ουσιώδες;
Έχω καρφίτσες...
και το Κανονάκι του Κυνηγού Μαγισσών συνταγματάρχη Ντάλριμπλ.
-Ρίχνει τα πάντα. Ασημένιες σφαίρες. -Είναι για λυκανθρώπους.
-Σκόρδο; -Για βαμπίρ.
Τούβλα;
Αυτά είναι ό,τι πρέπει!
Έλα... Κάποιος τρόπος θα υπάρχει να περάσω.
Φλεγόμενοι δρόμοι. Το πρόβλεψες αυτό, Άγκνες;
Χάθηκε να 'χει ευρετήριο;
Ποτέ δεν θα φύγεις από το Λονδίνο.
Τίποτα δεν φεύγει.
Χάστουρ. Πώς τα πέρασες εκεί στον τηλεφωνητή;
Πολύ αστείο. Κορόιδευε όσο θες, Κρόουλι.
Δεν έχεις πού να κρυφτείς.
Τώρα θα 'πρεπε να παίρνεις θέση για μάχη.
Η Κόλαση δεν ξεχνά.
Η Κόλαση δεν συγχωρεί.
Ξέρεις πού είναι ο αληθινός Αντίχριστος, έτσι;
Δεν πρόκειται να τον βρεις.
Ξόφλησες, Κρόουλι.
Μέσα από κει θα περάσεις;
Δεν έχεις πού να πας.
Ας το εξακριβώσουμε.
Τι... Γιατί προχωράς;
Μα αυτό... Τι... Σταμάτα.
Αυτό που μου αρέσει πιο πολύ στον χρόνο
είναι ότι κάθε μέρα που περνάει μας φέρνει πιο μακριά από τον 14ο αιώνα.
Καθόλου δεν μου άρεσε ο 14ος αιώνας.
-Εσύ θα τον λάτρευες. -Ναι.
Στον 14ο αιώνα δεν είχαν καθόλου αυτοκίνητα.
Οι θαυμάσιοι, έξυπνοι άνθρωποι επινόησαν τα αυτοκίνητα,
τους αυτοκινητοδρόμους, τους υαλοκαθαριστήρες...
-Να τους τα αναγνωρίσουμε αυτά. -Ναι.
Σταμάτα! Τελείωσε!
Έχεις ξοφλήσει! Με ακούς, Κρόουλι;
Έχεις ξοφλήσει! Ό,τι και να γίνει. Ξόφλησες!
Βλέπεις; Η μέρα βελτιώθηκε ήδη.
Σταμάτα! Θα μας αποσωματοποιήσεις και τους δυο!
-Δεν είναι αστείο! -Έλα τώρα!
Αν είναι να αποχαιρετήσεις, κάν' το με στιλ!
Σε μισώ!
Είσαι το αμάξι μου.
Σε έχω από την πρώτη μέρα. Δεν πρόκειται να καείς!
Ούτε να το σκέφτεσαι!
Ο Κρόουλι έχει κάτι που δεν έχουν άλλοι δαίμονες,
ειδικά ο Χάστουρ: φαντασία.
Αυτήν τη στιγμή, φαντάζεται ότι είναι μια χαρά.
Ότι ένας τόνος φλεγόμενο μέταλλο, καουτσούκ και δέρμα
είναι ένα πλήρως λειτουργικό αμάξι.
Άρχισε το ταξίδι του στην Bentley,
κι εκεί θα το τελείωνε, ο κόσμος να χαλούσε.
Οι επιστήμονες έρχονται.
Στο μεταξύ, δεν βγαίνει κανείς απ' το Λονδίνο.
Είσαι σίγουρος;
Τι ήταν...
Δεν είναι πια δικό μας πρόβλημα.
Μας χαιρετούσε.
Συγγνώμη που σας έκανα να σωπάσετε.
Θα σας ξαναδώσω τη μιλιά σας
και θα παίξουμε κάτι.
Θα γνωρίσουμε τους νέους μου φίλους.
Θα τους κατασυμπαθήσετε.
Ελάτε σε μένα!
Ελάτε τώρα. Θα παραμείνουμε φίλοι.
Όταν εξαφανιστούν οι άνθρωποι, θα εξουσιάζετε ό,τι απομείνει.
Γουένσλεϊ, εσύ μπορείς να πάρεις την Αμερική.
Εσύ, Πέπερ, την Ασία και τη Ρωσία.
Εσύ, Μπράιαν, Ευρώπη και Αφρική.
Κι εσύ, Σκύλε, πάρε την Αυστραλία.
Θα κυβερνάμε τον κόσμο.
Κι εσύ, Άνταμ;
Τι;
Ποιο κομμάτι θα έχεις εσύ;
Εγώ θα είμαι εδώ, όπως πάντα.
Μόνος σου;
Δεν θέλω να πάω αλλού.
Το Χόγκμπακ Γουντ είναι και δικό μας.
Δεν θέλουμε να πάμε σε Αμερικές κι Ασίες.
Θα κάνετε ό,τι σας πω.
Αλλιώς τι;
Μας έκλεισες το στόμα και μας ακινητοποίησες.
Δεν μπορούμε να φύγουμε.
Μπορεί και να μας σκοτώσει.
Ναι, κι αυτό μπορεί να το κάνει.
Τώρα μπορείτε να κινηθείτε.
Μπορείτε να πάτε όπου θέλετε. Βλέπετε; Δεν με νοιάζει.
-Αντίο, Άνταμ. -Αντίο, Άνταμ
Σωστά. Αντίο, Άνταμ.
Τι θα πει "αντίο";
Σταμάτα να μας ακολουθείς!
Δεν σας ακολουθώ.
Δεν είμαστε πια φίλοι σου. Δεν σε συμπαθούμε.
Δεν με νοιάζει.
Σκύλε, γύρνα πίσω!
Σκύλε!
Άσ' τους να φύγουν. Εσύ έχεις τον κόσμο όλο.
Έχεις τη δύναμη. Έχεις τη δόξα.
Άσ' τους να φύγουν.
Δώστε πίσω τον σκύλο μου!
Δεν είναι δικός σου. Είναι αυτόνομος.
Και μάλλον δεν σε συμπαθεί πια.
Είσαι πολύ τρομακτικός. Δεν είσαι φίλος μας.
Δεν είσαι φίλος κανενός. Θες να καταστρέψεις τα πάντα. Γιατί;
Επειδή τα σκάτωσαν οι μεγάλοι;
Τότε, λοιπόν, διόρθωσε. Μην καταστρέψεις.
Γυρίστε πίσω! Σας παρακαλώ.
Έλα, μικρούλη. Γεια σου, Άνταμ.
Συγγνώμη.
Δεν ήμουν...
Δεν νομίζω ότι σκεφτόμουν λογικά.
Τώρα, όμως, ναι.
Άνταμ, τι έκανες;
Δεν ξέρω.
Αλλά, ό,τι κι αν άρχισα, πρέπει να το εμποδίσουμε.
Χρειαζόμαστε τα ποδήλατα.
Ραντεβού εδώ σε πέντε λεπτά.
Πού θα πάμε;
Άνταμ.
Μετά που θα φέρουμε τα ποδήλατα, πού θα πάμε;
Στο τέλος του κόσμου. Δεν απέχει πολύ.
-Το βρήκα. -Α, ναι;
Αφού κάνεις ό,τι λέει η Άγκνες και πρέπει όλα να γίνουν σωστά,
τότε, απλώς διάλεξε μια κάρτα. Οποιαδήποτε κάρτα.
"Όταν δεις τους ουρανούς πορφυρούς..."
Αυτό το πέτυχε.
"...τότε κι οι δύο σταθείτε ανάμεσα στη ζωή
"και τον πόλεμο, εκεί που το σιδερένιο πουλί δεν προσγειώνεται πια".
Είδες;
Μπορεί να μιλάει για μας.
"Το σιδερένιο πουλί δεν προσγειώνεται πια".
Σιδερένιο πουλί. Ίσως αεροπλάνο.
Πού δεν προσγειώνονται πια;
Εδώ κοντά έχει αμερικανική αεροπορική βάση.
Εκεί δεν προσγειώνονται πια αεροπλάνα.
Γνώρισα κάποιους που δουλεύουν εκεί.
Αλλά γιατί να πάμε εκεί;
Μόνο εξοπλισμός επικοινωνιών έχει μείνει εκεί.
Υπολογιστές και τέτοια.
Καθόλου εκρηκτικά.
Θεέ μου.
Κυρία μου, έχω την αίσθηση
ότι με τα πόδια θα πάμε γρηγορότερα.
Θα ήταν θαύμα να πηγαίναμε με πάνω από 15 χιλιόμετρα.
Θαύμα. Ναι. Σωστά.
Κρατηθείτε εξαιρετικά σφιχτά, λοχία Σάντγουελ,
αν έχετε την καλοσύνη.
Μην κοιτάτε κάτω, λοχία Σάντγουελ.
Φύγαμε, λοιπόν!
Φοβάμαι ότι χαθήκαμε.
Οι πινακίδες πρέπει να 'χουν πέσει.
Ψάχνουμε την αεροπορική βάση.
Στον δεύτερο δρόμο στρίψτε δεξιά. Όχι ακριβώς δεξιά.
Στρίβετε αριστερά, αλλά μετά
ο δρόμος γυρίζει και πάλι προς τα δεξιά τελικά.
Η πινακίδα γράφει "Πόριτς Λέιν".
Μπαίνετε στο χωριό, περνάτε το "Μπουλ εντ Φιντλ"
και θα τη δείτε σίγουρα.
Μάλλον δεν κατάλαβα.
Εγώ ναι. Φύγαμε.
"Πίσω από τη φωλιά του αετού, έπεσε μεγάλη μελιά".
Αυτό είναι.
Οι περισσότεροι συγγενείς αυτό το συνέδεαν
με τη Ρωσική Επανάσταση.
Αυτά τα μέρη έχουν κάποιους πολύ σοβαρούς τύπους
με τεράστια όπλα να τα φρουρούν.
Και να μη μας ρίξουν ενώ μπαίνουμε,
θα περάσουμε τα τελευταία λεπτά του κόσμου
σε ένα μικρό κελί χωρίς παράθυρα...
Λοιπόν, νομίζω ότι δραματοποιείς τα πράγματα.
Όχι. Απλώς έχω μια αρκετά ήπια ανησυχία
για το ενδεχόμενο να με πυροβολήσουν, να με φυλακίσουν,
να μου κάνουν εικονικό πνιγμό και να μου ρίξουν ξανά.
Μην ανησυχείς. Η Άγκνες θα μου το είχε πει,
αν ήταν κάποιος να σε πυροβολήσει.
ΖΩΝΗ ΠΕΡΙΟΡΙΣΜΕΝΗΣ ΠΡΟΣΒΑΣΗΣ
ΜΟΝΟ ΕΞΟΥΣΙΟΔΟΤΗΜΕΝΟ ΠΡΟΣΩΠΙΚΟ
ΑΜΕΡΙΚΑΝΙΚΗ ΑΕΡΟΠΟΡΙΑ ΑΕΡΟΠΟΡΙΚΗ ΒΑΣΗ
ΝΙΛ ΓΚΕΪΜΑΝ Ο ΠΟΛΕΜΟΣ ΤΩΝ ΘΕΩΝ
Εδώ είμαστε.
Αυτό είναι όλο; Περίμενα κάτι πιο εντυπωσιακό.
Τόσες χιλιάδες χρόνια αναμονής, μόνο για μια διαδρομή 160 χιλιομέτρων.
Αν ο Αρμαγεδδών συμβεί, θα συμβεί παντού.
Ας διαλύσουμε τα εμπόδια.
Όχι. Μπαίνουμε, κάνουμε τη δουλειά μας, φεύγουμε.
Η γεωγραφία είναι αδιάφορη.
Αιφνιδιαστική επιθεώρηση.
Δεν είχα ενημέρωση για αιφνιδιαστική επιθεώρηση.
Αν είχες, δεν θα ήταν αιφνιδιαστική, σωστά;
Μπορώ να...
Μπορώ να δω κάποια ταυτότητα;
Πολύ καλά.
Μην τους πεις ότι ήρθαμε.
Θέλουμε να τους κάνουμε έκπληξη.
"Πίσω από τη φωλιά του αετού, έπεσε μεγάλη μελιά".
Σ' αυτό έπεσε διάνα.
Καλά τα πήγες, Ντικ Τέρπιν.
Τελικά όντως λες έτσι το αμάξι σου.
Ναι.
Σίγουρα ελπίζεις πως κάποτε θα σε ρωτήσουν γιατί.
Ίσως.
Καλά.
Αποκλείεται να είναι τόσο εύκολο.
Πρέπει να υπάρχουν φρουροί και κάμερες.
Πού πηγαίνουμε;
Εκεί.
Πώς το ξέρεις;
Επειδή όλα στη ζωή μου,
όλα όσα έγραψε η Άγκνες πριν από 400 χρόνια,
όλα αυτά με οδηγούν εδώ.
Τώρα. Μαζί σου.
Είμαι σίγουρη.
-Και πώς ακριβώς θα τους σταματήσουμε; -Άντε, έλα!
Είναι χαζό να τη λένε στρατιωτική βάση.
Πήγα εκεί στην ημέρα γνωριμίας τους. Δεν είχαν καν όπλα και τέτοια.
Μόνο μπόλικους ασύρματους, δορυφορικά πιάτα και τα σχετικά.
Ναι, όλο πλήκτρα και διακόπτες.
Ανοησίες.
Οι φίλοι σου τι πάνε να κάνουν εκεί;
Ίσως μπουν στο παγκόσμιο στρατιωτικό δίκτυο
και δώσουν εντολή ενεργοποίησης
όλων των συστημάτων, ώστε να αρχίσει πόλεμος.
Αυτό θα ήταν πολύ δύσκολο.
Όχι και τόσο. Όχι αν είσαι ένας απ' αυτούς.
31 ΛΕΠΤΑ ΓΙΑ ΤΟ ΤΕΛΟΣ ΤΟΥ ΚΟΣΜΟΥ
Εσείς! Σταματήστε!
Σταματήστε, είπα!
Άνταμ Γιανγκ, καλά σε κατάλαβα.
Κι οι υπόλοιποι. Ξέρουν οι γονείς σας πως είστε έξω;
Βασικά, δεν το απαγορεύει κανένας νόμος αυτό.
Δεν σε βάζουν φυλακή επειδή "είσαι έξω".
Και για πού το βάλατε οι τέσσερις ταραχοποιοί;
Μη μου βγάζεις γλώσσα εμένα, νεαρή μου,
αλλιώς θα μιλήσω με τη μητέρα σου.
-Πάμε στην αεροπορική βάση. -Αν δεν έχετε αντίρρηση.
Δεν θα θέλαμε να πάμε, χωρίς τη σύμφωνη γνώμη σας.
Άνταμ Γιανγκ, μη νομίζεις πως δεν θα μιλήσω στον πατέρα σου!
Μου δίνει κάποιος το κατσαβίδι;
Ποιος διάολος είσαι;
Δεν είμαι ούτε διάολος, ούτε άγγελος.
Τι το ιδιαίτερο έχει αυτό το μέρος;
Είναι ένας μυστικός κόμβος τηλεπικοινωνιών.
Τα πάντα περνούν από δω.
Τα ρύθμισαν έτσι, ώστε να μην πολεμάνε.
-Τα αναλαμβάνουν όλα οι μηχανές. -Εκτός από το να πεθαίνουν.
Για ορισμένα πράγματα, οι μηχανές δεν θα αντικαταστήσουν ποτέ τον άνθρωπο.
Το νιώθω.
Σε πέντε λεπτά, όλος ο κόσμος θα είναι σε πόλεμο.
Και, μόλις ξεκινήσει ο πόλεμος, ακολουθεί η πείνα...
και η μόλυνση.
Πιάνουμε δουλειά.
Αναλαμβάνουν τη λειτουργία ολόκληρου του δικτύου ηλεκτροδότησης.
Κάτω από την εξουσία τους, αποκτά άλλη ζωή.
Λιώνουν ρελέ. Κλείνουν διακόπτες.
Σβήνουν φώτα.
Έχουν τον έλεγχο.
Ώρα να ανοίξει η αυλαία.
ΒΟΡΕΙΑ ΝΤΑΚΟΤΑ, ΗΠΑ
-Οπλίστηκαν όλες οι κεφαλές. -Τι διάολο;
Καλά άκουσα ένα "τι διάολο";
Πάρε τη Διαδικτυακή Διοίκηση. Κάτι συμβαίνει.
Ξεκίνησε.
Οι πυρηνικοί κωδικοί δόθηκαν.
Όλα έχουν τεθεί σε κίνηση για την τελική αναμέτρηση.
Το ξίφος έχει υψωθεί,
έτοιμο να χτυπήσει.
ΠΥΡΗΝΙΚΟ ΥΠΟΒΡΥΧΙΟ, ΒΟΡΕΙΟΣ ΑΤΛΑΝΤΙΚΟΣ
Τι ακριβώς συμβαίνει;
Μήνυμα από το Κρεμλίνο. Μάλλον είμαστε σε πόλεμο!
-Με ποιον; -Με ποιον λες εσύ;
-Ουκρανία; -Ξαναπροσπάθησε.
-Με το Ουζμπεκιστάν; -Με όλους!
Μέσα σε πέντε λεπτά όλοι οι πύραυλοι θα εκτοξευτούν.
Η καταστροφή δεν είναι μόνο πυρηνική. Είναι και χημική.
Οι δοκιμασμένες συνταγές μου είναι όλες χημικές.
Ας λέτε ό,τι θέλετε.
Το πλουτώνιο μπορεί να σε βασανίζει χιλιάδες χρόνια,
αλλά το αρσενικό είναι παντοτινό.
Πόλεμος, μόλυνση και μετά χειμώνας.
Μου αρέσει ο χειμώνας. Τόσο κρύος.
Τόσο καθαρός. Τόσο πεινασμένος.
Με συγχωρείτε για την ενόχληση.
Μου φαίνεται πως έχω χαθεί.
Πού είναι η αεροπορική βάση;
Μερικά πράγματα είναι πολύ δύσκολο να τα πεις.
Αυτό που θέλει να πει ο Ρ. Π. Τάιλερ είναι...
Το αυτοκίνητό σας έχει πιάσει φωτιά.
Αλλά δεν του βγαίνει. Γίνεται να μην το έχει καταλάβει ο άλλος;
Μήπως είναι κάποιο είδος φάρσας;
Οπότε, λέει...
Μπορεί να στρίψατε λάθος.
Έχει πέσει η πινακίδα από τον αέρα.
Συνηθισμένο λάθος.
Στον δεύτερο δρόμο στρίψτε δεξιά.
Ενώ αυτό που θέλει να πει είναι...
Νεαρέ μου, το αυτοκίνητό σου έχει πιάσει φωτιά κι εσύ είσαι ακόμα μέσα,
και, ειλικρινά, δεν είναι κατάλληλο για οδήγηση.
Εντάξει. Κατάλαβα. Τέλεια.
-Νεαρέ; -Ναι;
Πολύ ασυνήθιστος καιρός τέτοια εποχή.
Ομολογώ πως δεν το είχα προσέξει.
Πιθανότητα επειδή το ηλίθιο αμάξι σου έχει πιάσει φωτιά!
17 ΛΕΠΤΑ ΓΙΑ ΤΟ ΤΕΛΟΣ ΤΟΥ ΚΟΣΜΟΥ
Βλέπεις αυτό το δάχτυλο, μικρέ;
Μπορεί να σε στείλει στον πλάστη σου.
Είναι ζωτικής σημασίας να μιλήσουμε σε κάποιον επικεφαλής.
Λέει αλήθεια. Αλλιώς θα το καταλάβαινα.
Θα σταματήσεις να διακόπτεις; Προσπαθώ...
Σκέφτηκα να πω έναν καλό λόγο.
Ναι, το καταλαβαίνω, αλλά πρέπει να...
Θα σωπάσετε πια; Κι οι δύο.
Κυρία μου, οφείλω να σας ζητήσω να...
Δεν βρίσκεις τέτοιες επιδόσεις στα σύγχρονα αυτοκίνητα.
-Κρόουλι; -Αζίραφαηλ! Βρήκες μέσο μεταφοράς, βλέπω.
Ωραίο ντυσιματάκι. Σου πάει.
Αυτός ο νεαρός δεν μας αφήνει να περάσουμε.
Αφήστε το σε μένα.
Άνθρωπε του στρατού,
ο φίλος μου κι εγώ ήρθαμε από μακριά και...
Ποιος το έκανε αυτό;
Αυτά τα παιδιά θα δουν τι θα πάθουν.
Το ίδιο κι εσείς. Μην κουνηθείτε!
Τέλος οι εποχές των παχιών αγελάδων.
Τέλος οι αγελάδες.
Έναρξη αντίστροφης μέτρησης.
Ο άρχοντάς μας, ο αφέντης μας.
Ο φίλος μας. Μόνο αυτόν περιμένουμε ακόμα.
Όταν έρθει κοντά μας,
θα είμαστε πλήρεις.
Ο Άνταμ δεν ήξερε τι θα γινόταν μετά,
όμως ήξερε τι έπρεπε να κάνει.
Πώς είναι αυτοί οι άνθρωποι;
Δεν ξέρω.
Είναι μεγάλοι;
-Παιδιά, τι διάβολο γυρεύετε εδώ; -Δεν τρέχει τίποτα.
Άκου, μικρέ, είστε σε στρατιωτικό χώρο.
Τώρα πρέπει όλοι να κοιμηθείτε.
Όλοι οι στρατιώτες.
Εδώ είμαι!
Είναι εδώ.
Όλα τελειώνουν τώρα.
Ο χρόνος τελείωσε.
Υποτιτλισμός: Ειρήνη Παπαδάκη
Επιμέλεια Γιώργος Μικρογιαννάκης